Man Vrydag in hof ná dubbelmoord in Limpopo | Maroela Media
'n Verdagte (29) verskyn Vrydag in die Mokerong-landdroshof in Limpopo op 'n aanklag van moord nadat hy gister in verband met die grumoorde op Chantelle Ash (20) en haar nege maande oue babadogtertjie, Tasneem, in hegtenis geneem is.
Die polisiebestuur en Ash se familie en vriende het die inhegtenisneming verwelkom.
Ash en Tasneem se lyke is verlede week in 'n kamer van 'n lodge in Limpopo aangetref nadat hulle twee dae tevore saam met 'n man daar oornag het. Die man wat saam met hulle daar afgelaai is, was spoorloos.
Ash en Tasneem se hande was agter hulle rûe vasgebind en hulle is vermoedelik verwurg.
Die polisie het ná die moorde sy 72 uur lange aktiveringsplan in werking gestel om die moordenaar op te spoor. Ingevolge hierdie plan word bykomende hulpbronne dadelik beskikbaar gestel om die polisie in 'n ondersoek te help.
"'n Enorme soektog is van stapel gestuur en het gelei tot die inhegtenisneming van die verdagte in Brixton, Gauteng," het kol. Moatshe Ngoepe, polisiewoordvoerder, gesê.
Lt.genl. Nneke Ledwaba, provinsiale polisiehoof, het gesê die spoedige inhegtenisneming moet 'n boodskap stuur aan diegene betrokke by ernstige misdade, veral dié teen vroue en kinders, dat hulle opgespoor gaan word en geregtigheid sal geskied.
Hierdie is regtig 'n baie vreemde storie. Mens wonder oor die bespiegeling dat die mense voor die hek van die lodge afgelaai is en toegelaat is om sonder identifikasie te oornag. Baie vrae van my kant af. So wreed en onmenslik om 'n baba te vermoor onder enige omstandighede. Nie dat dit nie wreed en onmenslik is om 'n vrou of enige ander persoon vas te bind en te vermoor nie.
Hoe siek moet jy wees om 'n 9-maande oue kind se hande agter haar rug vas te bind en dan te vermoor. Amper ondenkbaar.
Baie brawe man wat n baba se hande agter sy rug vasbind. Was hy bang die baba slaan terug. Gee die boosheid vir die gemeenskap en haar mense dat hulle hom wys hoe maak mens met so ding.
Iemand wat besluit om weerlose vrou en kind te vermoor het volgens die MRK die reg op lewe?????
Polisie hoof wat se dit moet boodskap stuur vir betrokkenis by ernstige misdade!!!! Wat 'n grap!!!! Hoeveel van die wat boere aanval, word in hegtenis geneem?????? Jou ou joker!!!!!! En ook, baba se hande agter rug vasgebind!!!!! Die polisie lieg!!!!!